Den Nord-Cimbriske Tilskuer, 1830-02-12
Hussein Pascha er fra Schumla indtruffen til Hovedstaden, man troer at han vil blive udnævnt til Storvezir. Sultanen vedbliver at have sin Bopæl i Ramis-Tschiflik, og synes at ville tilbringe den hele Vinter der. Fra den serwiske Grændse skrives under 18de Jan. at Porten ikke endnu kan finde sig i Fredsbetingelsernes Aand, og synes ikke at have i Sinde troligt at opfylde dem; Grev Diebitsch skal have en Anelse derom, da der i de sidste 8te Dage skal finde Bevægelser Sted, som fra den russiske Befalingshavers Side, vise stor Mistroe, til Porten; der paa sin Side synes at tage Forholdsregler, som lade slutte til Modstand, naar man vil tvinge den til opfylde dens indgangne Forpligtelser. Alle Tropper, som vare paa Hjem marschen, have faaet Ordre til at gjøre holdt, og paa første Vink at kunne slutte sig til Albaneser corpset, som kun staaer nogle Dagsmarscher borte fra Sophia. Portens Forblindelse er den gamle, og der hører fra russisk Side meget Taalmodighed til, at høre paa de latterlige Jndvendinger, som nu gjøres mod Opfyldelsen af enhver indgaaet Fredsbetingelse; paa Jndlemmelsen af de forwiske Districter er nu ikke meere at tænke, og var Giurgewo ikke allerede rømt, ville det vel nu neppe skee. Courier de la Grece af 27de December omtaler den græske Præsidents sidste Reise omkring paa Øerne: Hans Excellence indskibede sig den 9de Decbr. med sin General-Adjutant Oberst Gerard paa Fregatten Helene, efterat have lagt nogen Tid for contrair Vind, besøgte han 12te Decbr. Poros, hvor han den 15de Decbr. gik ombord paa den russiske Corvette Navarin, og forføiede sig den følgende Dag til Flekken Salamis, hvor flere Armeecorpser fro Ost-Grækerland, med deres fornemste Anførere Grisiotis, Hadschi Petro, Hadschi Christo o. fl. modtoge ham. Anførere og Soldater styrtede Præsidenten imøde, ikke med Oprørskrig, som flere fremmede Jntriguantere muligens havde smigret sig med) men med Udtryk af af den oprigtigste Glæde, i det de gave Statens Overhoved gjentagne Beviser paa deres Ærefrygt og Tiltroe. Snart blive de i Salamis forsamlede Tropper, organiserede ligesom de i Vestgrækerland. Den 19de og 20de Decbr. foretog Oberst Rodios en Revue over Tropperne, hvorpaa den 20de, Udtællingen af deres tilgodehavende Sold begyndte. Dagen før havde Præsidenten begivet sig til Poros, og derfra til Ægina, hvor Hr. v. Ribeaupierres Nærværelse synes at holde ham tilbage Der skrives fra Zante at de 3 allierede Magters Admiraler have havt en Conferents med Hr. v. Ribeaupierre, og at Grev Capodistrias i flere Dage har arbeidet med Sidste. Fra Jndvaanerne paa det græske faste Land, er der paa Nye indsendt Petitioner om ikke at sønderstykke Grækerland, og hvori det Ønske udtrykkes, at Grev Capodistrias endnu bestandig maatte blive i Spidsen for Statsbestyrelsen. Utilfredsheden paa de joniske Øer, er saa stor, at Lord-Over-Commissionairen har maattet forlange Troppe-Forstærkninger; flere Krigskibe af Admiral Malcolms Eskadre ere beordrede til Corfu. Hr. v. Ribeaupierre var den 25de Dec. paa en russisk Fregat afseilet fra Poros til Constantinopel. Urolighederne paa Candien vedvare og begge Parter udove skrækkelige Grusomheder. mod hinanden. De tre Magters Admiraler skulle have i Sinde med kraftig Haand at gjøre en Ende paa denne hensigtsløse Blodsudgydelse.